ธุรกิจการศึกษา - วิกิพีเดีย

# ธุรกิจการศึกษา

### จากวิกิพีเดีย สารานุกรมเสรี

| บทความนี้ไม่ได้รับการยอมรับเกี่ยวกับความเป็นกลาง โปรดใช้วิจารณญาณในการอ่าน และต้องการการแก้ไขโดยด่วนเพื่อสอดคล้องกับการเป็นสารานุกรม กรุณาดูบทสนทนาที่เกี่ยวข้องที่หน้าพูดคุย

ธุรกิจการศึกษา เป็นปรากฎการณ์ใหม่ในยุคโลกาภิวัฒน์ ที่เห็นการศึกษาเป็นกิจกรรมทางธุรกิจอย่างหนึ่ง ไม่ได้เป็นภารกิจที่ผู้ที่มีความรู้มากกว่า(ครู) จะต้องถ่ายทอดให้กับผู้ที่มีความรู้น้อยกว่า(ศิษย์) ในสังคมเพื่อจรรโลงให้สังคมอยู่ได้ตลอดไป กล่าวอีกนัยหนึ่งก็คือเดิมการศึกษาจะมีลักษณะของการเต็มใจที่จะถ่ายทอดให้อนุชนรุ่นหลังโดยไม่ได้หวังผลตอบแทน ดังนั้นจึงมักจะพบแต่คำว่า "ให้การศึกษา" แต่จะไม่ใช้คำว่า "ขายการศึกษา" ผู้ที่มีแนวคิดแบบธุรกิจการศึกษา จะมองการศึกษาเป็นเสมือนสินค้าหรือบริการ โดยผู้รับการศึกษาจะต้องหาทรัพย์มาจ่ายเป็นค่าสินค้าหรือบริการ ในขณะเดียวกันผู้ให้การศึกษาก็จะเปลี่ยนเป็นผู้ขายการศึกษา ทรงไว้ซึ่งสิทธิที่จะทำกำไรกับการศึกษาซึ่งถือว่าเป็นสินค้าหรือบริการอย่างหนึ่ง อย่างไรก็ตามผู้กระทำธุรกิจการศึกษาส่วนหนึ่ง ไม่ยอมรับว่าเป็นผู้ขายการศึกษา เนื่องจากเสียดายสถานภาพของผู้ให้การศึกษา ที่มักจะได้รับการเคารพยกย่องจากสังคม ในฐานะผู้ให้ที่บริสุทธิ โดบบุคคลในกลุ่มนี้ต้องการทั้ง "กำไร" และ "ความเคารพนับถือ" พร้อมกันไปในขณะเดียวกัน

ธุรกิจการศึกษา เป็นพฤติกรรมที่ไม่ปกติของสถาบันการศึกษาบางแห่ง ที่แสดงให้เห็นถึงการเปลี่ยนแปลงมโนทัศน์ของการให้การศึกษา มาเป็นการขายการศึกษา หรือทำการค้าโดยการให้บริการการศึกษา การทำธุรกิจการศึกษาจะมุ่งหวังกำไรเป็นสำคัญ ธุรกิจการศึกษาไม่ได้เกิดกับสถาบันการศึกษาทั้งสถาบัน แต่มักจะเป็นกิจกรรมของกลุ่มคนบางกลุ่ม ที่อาศัยความเข้มแข็งและชื่อเสียงเดิมของสถาบัน เพื่อหาประโยชน์ใส่ตน รูปแบบของการกระทำธุรกิจการศึกษาจะแตกต่างจากการให้บริการการศึกษาแบบปกติธรรมดา โดยจะเน้นการโฆษณาหลักสูตรของสถาบัน การจัดหลักสูตรจะจัดโดยยึดถือความสะดวกของผู้เรียนซึ่งถือว่าเป็นลูกค้า ผลประโยชน์ที่ได้จากการศึกษาจะถูกแบ่งปันกันในหมู่ผู้ที่เกี่ยวข้องกับการจัดการธุรกิจการศึกษานั้นๆ มากกว่าที่จะคืนสู่สถาบัน การบริหารงานจะเป็นแบบมีเจ้าของกิจการ หลีกเลี่ยงการหมุนเวียนผลัดเปลี่ยนผู้บริหารด้วยมีความจำเป็นจะต้องเก็บรักษาผลประโยชน์ไว้ให้มั่น พฤติกรรมเหล่านี้จะถูกซ่อนเร้นมากขึ้นเมื่อธุรกิจการศึกษานั้นเจริญก้าวหน้าเข้าสู่จุดอยู่ตัว กล่าวคือ กลุ่มผลประโยชน์สามารถยึดครองอำนาจได้แน่นอนแล้ว

แนวคิดในการหากำไรจากการศึกษา โดยถือว่าการให้การศึกษาเป็นธุรกิจประเภทหนึ่ง สถาบันการศึกษาเป็นหน่วยธุรกิจหน่วยหนึ่ง การให้การศึกษาในแนวคิดนี้ จะต้องคำนึงถึงกำไร โดยมุ่งผลกำไรสูงสุด เน้นหาลูกค้าเข้าสถาบันเป็นหลัก ใช้แนวทางการตลาดในการจัดการการศึกษา คุณภาพของการศึกษามีไว้เพื่อสร้างความพึงพอใจให้ลูกค้า สามารถจัดการศึกษาเพื่อธุรกิจการศึกษานี้ได้หลายระดับ ตั้งแต่ระดับอนุบาล ระดับการศึกษาที่นิยมทำธุรกิจการศึกษากันมากได้แก่ระดับปริญญาโท บางสถาบันมีนโยบายจ่ายครบจบแน่ สถาบันการศึกษาบางแห่งได้เปลี่ยนสถานะภาพจากการให้โอกาสทางการศึกษาแก่ผู้ที่ไม่มีโอกาส มาเป็นธุรกิจการศึกษาเต็มรูปแบบ ถือว่าเป็นการให้โอกาสเช่นกัน แต่เปลี่ยนเป้าหมายจากผู้ที่ด้อยโอกาสมาเป็นผู้ที่มีเงินหรือบางทีแค่มีศักยภาพพอหาเงินได้เพียงพอต่อการทำกำไรของสถาบันการศึกษา ก็จะได้โอกาสเข้าศึกษา

ธุรกิจการศึกษา ไม่ได้หมายถึงสถาบันการศึกษาเอกชน แต่สามารถพบได้ทั่วไปในสถาบันการศึกษาที่มีความอ่อนแอทางวัฒนธรรม ประชาคมดั้งเดิมภายในสถาบันขัดแย้งกันเอง เปิดโอกาสให้นักธุรกิจการศึกษาอาชีพเข้ายึดครองอำนาจบริหาร ข้อควรสังเกตุว่าสถาบันใดดำเนินธุรกิจการศึกษา ให้พิจารณาจากพฤติกรรมการโฆษณาเชิญชวนเข้าศึกษา หลักสูตรของสถาบันที่มักจะปรับเปลี่ยนตามภาวะการตลาด สำหรับค่าใช้จ่ายในการศึกษาโดยปกติจะมีราคาสูง แต่ไม่สามารถใช้เป็นดัชนีชี้วัด โดยจะต้องพิจารณาจำนวนรวมที่รับเข้าศึกษาในแต่ละรุ่นจะมีปริมาณสูงมาก ไม่สอดคล้องกับขีดความสามารถในการให้การศึกษาตามปกติ ใช้คณาจารย์ที่มีชื่อเสียงจากภายนอกเป็นหลัก อาศัยชื่อเสียงของคณาจารย์ภายนอก ไม่คำนึงว่าคณาจารย์เหล่านั้นจะมีเวลาในการให้การศึกษาเพียงพอหรือไม่ ปริมาณรับเข้าศึกษาจะสูงมาก ตัวอย่างเช่น รับผู้เข้าศึกษาในระดับปริญญาโทกลุ่มละ 80 คน พร้อม ๆ กัน หลาย ๆ กลุ่มไม่จำกัด ที่สำคัญอย่างยิ่งสถาบันที่ทำธุรกิจการศึกษา จะต้องมีกระบวนการในการแบ่งปันผลประโยชน์ให้กับผู้มีอำนาจในสถาบันที่ดีด้วย

## [แก้] ความหมายอื่นของธุรกิจการศึกษา

ธุรกิจการศึกษา อาจหมายถึงการจัดทำธุรกิจที่เกี่ยวข้องกับการศึกษา เช่น ธุรกิจสื่อการศึกษา เสริมแบบเรียน เป็นต้น ในบางครั้งภาคอุตสาหกรรมต่างๆ ในธุรกิจการศึกษา ได้มีบทบาทมากขึ้นในการศึกษา ถึงกับสร้างสถาบันการศึกษาของตนเองขึ้นมาเพื่อประโยชน์ในการโมษณา ทำให้ผู้เรียนได้รับความรู้เพิ่มขึ้นจากการประกอบธุรกิจของตน

| ธุรกิจการศึกษา เป็นบทความเกี่ยวกับ วิชา ความรู้ และศาสตร์ต่างๆ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ ธุรกิจการศึกษา ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%98/%E0%B8%B8/%E0%B8%A3/%E0%B8%98%E0%B8%B8%E0%B8%A3%E0%B8%81%E0%B8%B4%E0%B8%88%E0%B8%81%E0%B8%B2%E0%B8%A3%E0%B8%A8%E0%B8%B6%E0%B8%81%E0%B8%A9%E0%B8%B2.html".

หมวดหมู่: ไม่ผ่านความเป็นกลาง | การศึกษา | บทความเกี่ยวกับ ความรู้ ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา